Ir-Regolament tal-Kummissjoni (KE) Nru 480/2004
tal-15 ta’ Marzu ta’ l-2004
li jemenda r-Regolament (KE) Nru 2182/2002 dwar deroga għall-2004 kemm mill-għeluq taż-żmien għan-notifika tal-pjanijiet ta’ proġettazzjoni finanzjarji għal miżuri finanzjati mill-Fond ta’ Tabakk tal-Komunità u l-għeluq ta’ żmien għall-allokazzjoni definittiva ta’ riżorsi mill-Fond fost l-Istati Membri
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidraw ir-Regolament tal-Kunsill (EEC) Nru 2075/92 tat-30 ta’ Ġunju ta’ l-1992 dwar l-organizzazzjoni komuni tas-suq fit-tabakk nej [1], ub’mod partikolari l-Artikolu 14a tiegħu,
Billi:
(1) Regolament tal-Kummissjoni (KE) Nru 2182/2002 tas-6 ta’ Diċembru ta’ l-2002 li jistabbilixxi regoli dettaljati għall-applikazzjoni tar-Regolament tal-Kunsill (KEE) Nru 2075/92 għal dak li jirrigwarda l-Fond tat-Tabakk tal-Komunità’ [2] jispeċifika, fl-Artikoli 17(3) u (4), l-għeluq taż-żmien għan-notifika lill-Kummisjsoni tal-pjanijiet ta’ proġettazzjoni finanzjarji għall-miżuri għal liema assistenza ġiet mitluba u l-għeluq taż-żmien għall-allokament definittiv, fost l-Istati Membri, ta’ riżorsi mill-Fond.
(2) Li jippermetti Stati Membri żmien biżżejjed li jtellgħu l-pjanijiet ta’ proġettazzjoni finanzjarji għall-2004 għal miżuri li jippermettu bidla ta’ produzzjoni, t-terminu perentorju għall-2004 għan-notfika tal-pjanijiet lill-Kummissjoni u, konsegwentament, dak għall-allokament definittiv ta’ riżori fost Stati Membri, għandhom ikunu possposti fuq l-istess termini bħal fl-2003.
(3) Il-miżuri provduti f’dan ir-Regolament huma in konformita’ ma’ l-opinjoni tal-Kumitat tat-Tmexxija tat-Tabakk,
ADOTTAT DAN IR-REGOLAMENT:
L- Artikolu 1
Il-paragrafu segwenti huwa miżjud ma’ l-Artikolu 26 tar-Regolament (KE) Nru 2182/2002:
"Permezz ta’ deroga mill-Artikolu 17(3), it-terminu perentorju tal-31 ta’ Marzu ta’ l-2004 għan-notifika ta’ pjanijiet ta’ proġettazzjoni għall-finanzjar ta’ miżuri għal liema assistenza ġiet mitluba taħt programm ta’ xiri lura għall-ħsad ta’ l-2003 għandu jkun posspost għall-31 ta’ Mejju ta’ l-2004 u, konsegwentament, permezz ta’ deroga mill-Artikolu 17(4), it-terminu perentorju tal-31 ta’ Mejju ta’ l-2004 għandu jkun posspost għat-30 ta’ Ġunju ta’ l-2004."
L- Artikolu 2
Dan ir-Regolament għandu jiġi fis-seħħ fit-tielet jum wara li jiġi ppubblikat fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, l-15 ta’ Marzu ta’ l-2004.